Elektroshok qurilmalari, uchqun chiqargichlar va boshqa qurilmalarning chiqish parametrlari muvofiqligi lozim bo‘lgan normalar belgilanadi. Vazirlar Mahkamasining muhokama uchun e’lon qilingan qarori loyihasiga ko‘ra, elektroshok qurilmalarining, uchqun chiqargichlarning va boshqa qurilmalarning chiqish parametrlari muvofiqligi lozim bo‘lgan normalari tasdiqlanadi. O‘zbekiston Respublikasi Milliy gvardiyasi manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni ushbu qarorga muvofiqlashtiradi. Elektroshok qurilmalarining, uchqun chiqargichlarning va boshqa qurilmalarning chiqish parametrlari muvofiqligi lozim bo‘lgan normalarni belgilash to‘g‘risida Qarorning bajarilishini nazorat qilish Milliy gvardiya qo‘mondoni B.Toshmatov zimmasiga yuklanadi.